b'\n_START_ARTICLE_\nJugoslavija na Zimskih olimpijskih igrah 1968 - hokej na ledu\n_START_PARAGRAPH_\nJugoslavija je na Zimskih olimpijskih igrah 1968, ki so potekale med 6. in 18. februarjem 1968 v Grenoblu in so \xc5\xa1tele tudi za Svetovno prvenstvo, hokejski turnir pa je potekal v francoskem mestu Grenoble, s petimi zmagami in porazom zasedla deveto mesto, oziroma prvo mesto v skupini B. Toda zaradi kr\xc4\x8denja elitne skupine svetovnega hokeja iz osem na \xc5\xa1est reprezentanc, je jugoslovanska reprezentanca ostala v skupini B. To je bil drugi nastop jugoslovanske hokejske reprezentance na Olimpijskih igrah. Albin Felc je bil s \xc5\xa1estimi goli in petimi podajami najbolj\xc5\xa1i strelec prvenstva, izbran je bil tudi v idealno peterko prvenstva.'